Una nova vesprada d’animació lectora a la Biblioteca Infantil porta als xiquets a conéixer el llibre “¿Qué es el amor?”
2025-07-24

La segona activitat d’animació lectora i de foment de la lectura del mes de febrer de les Biblioteques Municipals de Burjassot està pensada per al públic infantil i tindrà lloc el dimarts 11 de febrer, a les 18.00 hores, a la Biblioteca Infantil.

Els menuts participants treballaran el llibre de Davide Cali i Anna Laura Cantone anomenat “Qué es el amor?”, el qual recull el gust dels xiquets i les xiquetes per realitzar preguntes sobre tots tot tipus de temes, el seu inconformisme en les respostes i el seu afany de saber més. El llibre obri les portes a la reflexió dels més menuts sobre els seus propis sentiments i sobre la varietat de respostes que un pot trobar quan indaga en ells.

Després d’aquesta primera part de debat, la part artística de l’animació lectora inclourà la creació d’un punt de lectora en forma de cor.